smcproject/ml-wiki-sentences huggingface dataset:
തീർത്ഥാടകർ തങ്ങളുടെ പാപങ്ങൾ പൊറുക്കുന്നതിനായി അല്ലാഹുവിനെ വിളിച്ച് പകൽ മുഴുവൻ മലയിൽ ചെലവഴിക്കുന്നു.
അറഫുര കടൽ ഇംഗ്ലീഷ് വിലാസം https://ml.wikipedia.org/wiki/Arafura_Sea
പസഫിക് സമുദ്രത്തിന്റെ പടിഞ്ഞാറ് സ്ഥിതിചെയ്യുന്ന അറഫുര കടൽ (അല്ലെങ്കിൽ അറഫുരു കടൽ ) ഓസ്ട്രേലിയയ്ക്കും ഇന്തോനേഷ്യൻ ന്യൂ ഗിനിയയ്ക്കും ഇടയിലുള്ള വൻകരത്തട്ടിന് മീതെ കിടക്കുന്നു.
അറഫുര കടലിന്റെ അതിർത്തി ടോറസ് കടലിടുക്കിലൂടെയും കിഴക്ക് പവിഴക്കടൽ , തെക്ക് കാർപെന്റാരിയ ഉൾക്കടൽ , പടിഞ്ഞാറ് തിമോർ കടൽ , വടക്ക് പടിഞ്ഞാറ് ബന്ദ , സെറം സമുദ്രങ്ങൾ എന്നിവയിലൂടെയുമാണ്.
1,290 കിലോമീറ്റർ (800 മൈൽ) നീളവും 560 കിലോമീറ്റർ (350 മൈൽ) വീതിയുമുണ്ട്.
സമുദ്രത്തിന്റെ ആഴം പ്രധാനമായും 50–80 മീറ്റർ (165–260 അടി) ആണ്.
ആഴം പടിഞ്ഞാറോട്ട് വർദ്ധിക്കുന്നു.
സാഹുൽ വൻകരത്തട്ടിന്റെ ഭാഗമായ അറഫുര വൻകരത്തട്ടിന് മുകളിലാണ് കടൽ സ്ഥിതിചെയ്യുന്നത്.
അവസാന ഹിമയുഗത്തിൽ സമുദ്രനിരപ്പ് കുറവായപ്പോൾ, അറഫുര വൻകരത്തട്ട്, കാർപെന്റാരിയ ഉൾക്കടൽ, ടോറസ് കടലിടുക്ക് എന്നിവ ഓസ്ട്രേലിയയെയും ന്യൂ ഗിനിയയെയും ബന്ധിപ്പിക്കുന്ന ഒരു വലിയ പരന്ന കര പാലം രൂപീകരിച്ചു.
ഏഷ്യയിൽ നിന്ന് ഓസ്ട്രേലിയയിലേക്ക് മനുഷ്യരുടെ കുടിയേറ്റം സുഗമമാക്കി.
ഒന്നിച്ചുചേർന്ന വൻകര സാഹുൽ ഭൂഖണ്ഡം രൂപീകരിച്ചു.
കിഴക്കൻ ഇന്ത്യൻ ദ്വീപസമൂഹത്തിലെ ജലാശയങ്ങളിലൊന്നായാണ് അറഫുര കടലിനെ ഇന്റർനാഷണൽ ഹൈഡ്രോഗ്രാഫിക് ഓർഗനൈസേഷൻ (ഐഎച്ച്ഒ) നിർവ്വചിക്കുന്നത്.
IHO അതിന്റെ പരിധികൾ ഇനിപ്പറയുന്ന രീതിയിൽ നിർവ്വചിക്കുന്നു:
സെറം കടലിന്റെ തെക്കുകിഴക്കൻ പരിധി [ന്യൂ ഗിനിയയിലെ കരോഫയിൽ നിന്ന് ആദി ദ്വീപിന്റെ തെക്കുകിഴക്കൻ അങ്ങേയറ്റം വരെയും അവിടെ നിന്ന് ടിജിയിലേക്കും. നൊഹോ ജോയിറ്റിന്റെ വടക്കൻ പോയിന്റായ ബോറാംഗ് ( കൈ ബെസാർ ) (5 ° 17′S 133 ° 09′E)],വരെയും ബന്ദാ കടലിന്റെ കിഴക്കൻ പരിധി [നോഹോ ജോയിറ്റിന്റെ വടക്കൻ പോയിന്റായ ടിജി ബോറാംഗ് മുതൽ ഈ ദ്വീപ് വഴി അതിന്റെ തെക്കൻ പോയിന്റ് വരെ, അവിടെ നിന്ന് ഫോർഡാറ്റയുടെ വടക്കുകിഴക്കൻ പോയിന്റിലേക്കും ഈ ദ്വീപ് വഴിയും ലാനിറ്റിന്റെ വടക്കുകിഴക്കൻ പോയിന്റായ താനിമ്പാർ ദ്വീപുകളിലേക്കും (7 ° 06′S 131 ° 55′E), ജാം‌ഡെന യാംഡെന ദ്വീപിന്റെ കിഴക്കൻ തീരത്ത് നിന്ന് തെക്ക് പോയിന്റിലേക്കും, അവിടെ നിന്ന് അംഗർമാസ വഴി സെലാരോയുടെ വടക്കൻ പോയിന്റിലേക്കും ഈ ദ്വീപ് വഴി ടി‌ജി ആരോ ഓസോയിലേക്കും അതിന്റെ തെക്കൻ പോയിന്റ് (8 ° 21′S 130 ° 45 ′ E)] വരെയും.
ന്യൂ ഗിനിയയുടെ തെക്കുപടിഞ്ഞാറൻ തീരം കരോഫയിൽ നിന്ന് (133 ° 27'E) ബെൻസ്ബാക്ക് നദിയിലേക്കുള്ള പ്രവേശന കവാടത്തിലേക്ക് (141 ° 01'E), തുടർന്ന് ഓസ്‌ട്രേലിയയിലെ യോർക്ക് പെനിൻസുലയുടെ വടക്കുപടിഞ്ഞാറൻ ഭാഗത്തേക്കുള്ള ഒരു വരി (11 ° 05′S 142) ° 03′E).
ഓസ്‌ട്രേലിയയുടെ വടക്കൻ തീരത്ത് യോർക്ക് പെനിൻസുലയുടെ വടക്കുപടിഞ്ഞാറൻ അറ്റം മുതൽ കേപ് ഡോൺ വരെ (11 ° 19′S 131 ° 46′E).
കേപ് ഡോണിൽ നിന്ന് സെലാരോയുടെ തെക്കൻ പോയിന്റായ ടാനിജോംഗ് ആരോ ഓസോയിലേക്കുള്ള ഒരു വരി ( താനിമ്പാർ ദ്വീപുകൾ ).
ജോർജ്ജ് വിൻഡ്‌സർ എർലിന്റെ 1837-ലെ സെയിലിംഗ് ഡിറക്ഷൻസ് ഫോർ ദി അറഫുര സീ എന്ന പുസ്തകത്തിൽ കടലിന്റെ പേര് പ്രസിദ്ധീകരിച്ചു.
അതിൽ റോയൽ നെതർലാന്റ്സ് നേവിയുടെ നാവികസേനാനായകൻ കോൾഫിന്റെയും മോഡറയുടെയും വിവരണങ്ങളിൽ നിന്ന് അദ്ദേഹം സമാഹരിച്ചു.
അറഫുര എന്ന പേര് പോർച്ചുഗീസ് ഉത്ഭവമാണെന്നും "സ്വതന്ത്ര പുരുഷന്മാർ" എന്നർത്ഥമുള്ള "ആൽഫോർസ്" എന്ന വാക്കിന്റെ അപഭ്രംശ്ശബ്‌ദമാണെന്നും അഭിപ്രായമുണ്ട്.
എന്നാൽ " മലുകു ദ്വീപിലെ നിവാസികൾ തങ്ങളെ 'അനക് അനക് ഗുനുങ്' 'പർവതത്തിലെ കുട്ടികൾ' എന്ന് വിവർത്തനം ചെയ്യുന്ന 'ഹരാഫോറസ്' എന്ന് വിളിക്കുന്നതായി ഡച്ച് നാഷണൽ ആർക്കൈവ്‌സിൽ അടുത്തിടെ നടത്തിയ ഗവേഷണങ്ങളിൽ എജെ വാൻ ഡെർ ആയുടെ 1939-ലെ ടോപ്പൊണിമിക് നിഘണ്ടു രേഖപ്പെടുത്തുന്നു.
അറക്കവാൽചെവിയൻ തേൾമത്സ്യം ഇംഗ്ലീഷ് വിലാസം https://ml.wikipedia.org/wiki/Brachypterois_serrulata
കടൽവാസിയായ ഒരു മൽസ്യമാണ് അറക്കവാൽചെവിയൻ തേൾമത്സ്യം അഥവാ Sawcheek Scorpionfish.
( ശാസ്ത്രീയനാമം : Brachypterois  serrulata ) .
അവലംബം പുറത്തേക്കുള്ള കണ്ണികൾ Matsunuma, M., M. Sakurai and H. Motomura, 2013.
Revision of the Indo-West Pacific genus Brachypterois (Scorpaenidae: Pteroinae), with description of a new species from northeastern Australia.
Zootaxa 3693:401-440.
(Ref. 93969) ഇതും കാണുക
അറക്കൽ മ്യൂസിയം ഇംഗ്ലീഷ് വിലാസം https://ml.wikipedia.org/wiki/Arakkal_Museum
കേരളത്തിലെ ഏക മുസ്ലിം രാജവംശമായ അറക്കൽ രാജവംശത്തിന്റെ കൊട്ടാരമായ അറക്കൽ കൊട്ടാരത്തിന്റെ(അറക്കൽ കെട്ട്, അറക്കൽ കോട്ട എന്നും പറയപ്പെടുന്നു) ദർബാർ ഹാളാണ് പിന്നീട് സർക്കാറിന്റെ കീഴിൽ മ്യൂസിയം ആയി ഏർപ്പെടുത്തിയത്.
ഇതാണ് അറക്കൽ മ്യൂസിയം എന്നറിയപ്പെടുന്നത്.
2005-ൽ സംസ്ഥാന വിനോദ സഞ്ചാരവകുപ്പിന്റെ നേതൃത്വത്തിൽ പുരാവസ്തു വകുപ്പ് ഏറ്റെടുത്ത് 90 ലക്ഷം രൂപയോളം മുടക്കി പുനരുദ്ധാരണ പ്രവർത്തനങ്ങളും നവീകരണ പ്രവർത്തനങ്ങളും നടത്തി നവീകരിച്ചതിനുശേഷം 2005 ജൂലൈയിൽ കേരള മുഖ്യമന്ത്രി ഉമ്മൻ ചാണ്ടി , ടൂറിസം വകുപ്പ് മന്ത്രി കെ.സി. വേണുഗോപാൽ , സാംസ്കാരിക മന്ത്രി എ.പി. അനിൽകുമാർ എന്നിവർ ചേർന്നാണ് ഈ മ്യൂസിയം പൊതുജനങ്ങൾക്കായി തുറന്ന് കൊടുത്തത്.
പിന്നീട് 2016-ൽ തിരഞ്ഞെടുക്കപ്പെട്ട പിണറായി വിജയൻ സർക്കാരിന്റെ പ്രഥമ ബജറ്റിൽ 15 കോടി രൂപ അനുവദിച്ചുവെങ്കിലും ജില്ലാ ടൂറിസം വകുപ്പിന്റെ അനാസ്ഥമൂലം ഇതുവരെ നവീകരണ പ്രവർത്തനങ്ങൾ നടന്നിട്ടില്ല.
ഭാഗികമായി സർക്കാർ പുനരുദ്ധാരണം നടത്തിയെങ്കിലും അറക്കൽ കൊട്ടാരത്തിന്റെ പൂർണ്ണാവകാശം അറക്കൽ രാജവംശത്തിന് തന്നെയാണ്.
മലബാറിന്റെ ചരിത്രത്തിൽ സുപ്രധാനമായ പങ്ക് വഹിച്ചിട്ടുള്ള ഈ കൊട്ടാരത്തിൽ രാജ്യത്തിന്റെ പുരാവസ്തുഗവേഷണവിഭാഗത്തിനും ഇതിൽ അവകാശമില്ല.
ഈ കൊട്ടാരം സന്ദർശിക്കുന്നവരിൽ നിന്നും ചെറിയ ഒരു തുക നടത്തിപ്പിലേയ്ക്കായി സ്വീകരിച്ചു വരുന്നു.
കേരളത്തിൽ ഏറ്റവും കൂടുതൽ വിദേശികൾ സന്ദർശിക്കുന്ന മ്യൂസിയം കൂടിയാണ് അറക്കൽ മ്യൂസിയം.
അറക്കൽ രാജകുടുംബാംഗങ്ങൾ ഉപയോഗിച്ചിരുന്ന പൈതൃക വസ്തുക്കളാണ് ഇവിടെ മതിയായ സൗകര്യത്തോടെ സംരക്ഷിക്കപ്പെട്ടിട്ടുള്ളത്.
ഹൈദർ അലി , ടിപ്പു സുൽത്താൻ , ബീജാപൂർ സുൽത്താൻ , ഡച്ചുകാർ , ബ്രിട്ടീഷുകാർ തുടങ്ങിയ നിരവധി ഭരണകൂടങ്ങളോട് നടത്തിയ കത്തുകൾ, പഴയ ഖുർആൻ, ഖുർആൻ കൈയെഴുത്തുപ്രതികൾ, വൈവിധ്യമാർന്ന പത്തായങ്ങളും ഫർണീച്ചറുകളും, ആദ്യ കാല ടെലഫോൺ ഉൾപ്പെടെയുള്ള ഉപകരണങ്ങൾ, വാളുകളും വിവിധ യുദ്ധോപകരണങ്ങളും, സ്പടികത്തിലും ലോഹങ്ങൾ കൊണ്ടുമുള്ള പാത്രങ്ങൾ തുടങ്ങിയ ഒട്ടനവധി പൈതൃക സ്വത്തുക്കൾ ഇവിടെ സംരക്ഷിക്കപ്പെടുന്നുണ്ട്.
രാജവംശത്തിന്റെ ചരിത്രവും ഇക്കാലം വരെയുള്ള ഭരണാധികാരികളെ സംബന്ധിച്ചുള്ള വിവരങ്ങളും രേഖപ്പെടുത്തിയ ബോർഡുകളും ഇവിടെ സ്ഥാപിച്ചിട്ടുണ്ട്.
മ്യൂസിയത്തിന്റെ താഴ്ഭാഗത്തായി പ്രമുഖരുടെ ചിത്രങ്ങളും ചെറുശിൽപങ്ങളും ഒരുക്കിവെച്ചിട്ടുണ്ട്.
കേരളത്തിന്റെ തനതായ ശൈലിക്കൊപ്പം ആംഗലേയ രീതിയും സമന്വയിച്ച വേറിട്ടൊരു നിർമ്മാണ ശൈലിയിലാണ് നിർമ്മിച്ചിട്ടുള്ളത്.
നിർമ്മാണത്തിനായി ചെങ്കല്ലും മരവുമാണ് ഉപയോഗിച്ചത്.
ദീർഘ ചതുരാകൃതിയിലുള്ള ഈ ഇരുനില കെട്ടിടത്തിന്റെ താഴത്തെ നില രാജകുടുംബത്തിന്റെ കാര്യാലയമായും മുകളിലത്തേത് ദർബാർ ഹാളായുമാണ് ഉപയോഗിച്ചിരുന്നത്.
റോസ് വുഡ് തേക്കിലാണ് ഒന്നാം നിലയിലെ തറമുഴുവനും ഒരുക്കിയിട്ടുള്ളത്.
പ്രാർത്ഥനയ്ക്കുള്ള കെട്ട്, കച്ചവട സാധനങ്ങൾ സൂക്ഷിക്കാനും മറ്റുമുള്ള അനുബന്ധ കെട്ടിടങ്ങൾ എന്നിവകളാണ് പ്രധാന കെട്ടിടങ്ങൾ.
പ്രധാന കാഴ്ചകൾ തമ്പുരാട്ടി വിളക്ക്(കെടാവിളക്ക്) അനുബന്ധങ്ങൾ 600 വർഷത്തോളം പഴക്കമുള്ള അറക്കൽ കോട്ടക്കുള്ളിലെ നിസ്കാരപ്പള്ളി ആരാധനാലയം ഓഫീസ് പടിപ്പുര സ്ഥലം
കണ്ണൂർ നഗരത്തിൽ നിന്ന് 2-3 കിലോമീറ്റർ മാറി ആയിക്കര എന്ന സ്ഥലത്താണ് ഈ മ്യൂസിയം സ്ഥിതി ചെയ്യുന്നത്.
കോഴിക്കോട് അന്താരാഷ്ട്രവിമാനത്താവളത്തിൽ നിന്നും 117 കിലോമീറ്റർ.
പുറംകണ്ണികൾ ഓപ്പൺ ദി മാഗസിനിൽ വന്ന ലേഖനം വീഡിയോ 1 , വീഡിയോ 2 അവലംബങ്ങൾ Arakkal Museum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Collections of the Arakkal Palace എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അറഫാദിനം ഇംഗ്ലീഷ് വിലാസം https://ml.wikipedia.org/wiki/Day_of_Arafa
ഇസ്ലാമിക കാലഗണന രീതി അനുസരിച്ച് ദുൽഹജ്ജ് മാസം 9-നെ അറഫാദിനം അഥവാ യൌം അറഫ ( അറബി : يوم عرفة ‬ ) എന്ന് അറിയപ്പെടുന്നു.
മുഹമ്മദ് നബി വിടവാങ്ങൽ ഹജ്ജ് അഥവാ ഹജ്ജതുൽ വദാ ( അറബി : حجة الوداع ‬ ) നിർവഹിച്ച് ഇസ്ലാം മതത്തിന്റെ പൂർത്തീകരണം പ്രഖ്യാപിച്ചത് ഹിജ്‌റ വർഷം10-നു (632 CE) വെള്ളിയാഴ്ച ഇതേ ദിവസമായിരുന്നു.
റമദാൻ മാസം കഴിഞ്ഞ് ഏകദേശം 70 ദിവസങ്ങൾക്ക് ശേഷമാണിത്.
ഹജ്ജ് കർമ്മത്തിന്റെ രണ്ടാമത്തെ ദിവസമാണ് അറഫാദിനം.
ഇതിനടുത്ത ദിവസം (ദുൽഹജ്ജ് 10) ബലിപെരുന്നാൾ അതായത് ഈദുൽ അദ്‌ഹ കടന്നു വരുന്നു.
അറഫാ പ്രഭാഷണം
ഹിജ്‌റ പത്താമത്തെ വർ‌‍ഷം അറഫയിൽ ഹജ്ജിനോടനുബന്ധിച്ച് നടന്ന പ്രഭാഷണം നബിയുടെ അവസാനത്തെ പ്രസംഗമായി കണക്കാക്കപ്പെടുന്നു.
ചരിത്രത്തിൽ രേഖപ്പെടുത്തപ്പെട്ട ആദ്യത്തെ മനുഷ്യാവകാശ പ്രഖ്യാപനമായും ഈ പ്രഭാഷണത്തെ കണക്കാക്കുന്നു.
അവസാന പ്രസംഗത്തിൽ നിന്ന്...
“ മനുഷ്യരേ! എന്റെ വാക്കുകൾ ശ്രദ്ധിച്ചു കേൾക്കുക. ഇക്കൊല്ലത്തിനുശേഷം ഈ സ്ഥലത്തുവെച്ച് നിങ്ങളെ കാണാൻ സാധിക്കുമോ ഇല്ലയോ എന്നെനിക്കറിവില്ല. മനുഷ്യരേ, നിങ്ങളുടെ ഈ നാട്ടിനും ഈ മാസത്തിനും ഈ ദിനത്തിനും ഏതുപ്രകാരം നിങ്ങൾ ആദരവ് കൽപ്പിക്കുന്നുവോ, അതേ പ്രകാരം നിങ്ങളുടെ നാഥനുമായി കണ്ടുമുട്ടും വരേക്കും അഭിമാനവും ധനവും പരസ്പരം കയ്യേറുന്നത് നിങ്ങൾക്കിതാ നിഷിദ്ധമാക്കിയിരിക്കുന്നു. ഓർത്തിരിക്കുക. നിങ്ങൾ പിഴച്ച് പരസ്പരം കഴുത്തുവെട്ടാൻ മുതിരരുത്. നിങ്ങളുടെ നാഥനുമായി നിങ്ങൾ കണ്ടുമുട്ടും. അപ്പോൾ നിങ്ങളുടെ പ്രവർത്തനങ്ങളെക്കുറിച്ച് അവൻ നിങ്ങളെ ചോദ്യം ചെയ്യും. അജ്ഞാനകാലത്ത് നടന്ന ജീവനാശങ്ങൾക്കുള്ള എല്ലാ പ്രതികാരനടപടികളെയും ഞാനിതാ ദുർബ്ബലപ്പെടുത്തിയിരിക്കുന്നു. മനുഷ്യരേ, നിങ്ങളുടെ ദൈവം ഏകനാണ്. നിങ്ങളെല്ലാവരുടെയും പിതാവും ഏകൻ തന്നെ. നിങ്ങളെല്ലാവരും ആദമിൽ നിന്നും ജനിച്ചു. ആദം മണ്ണിൽനിന്നും. നിങ്ങളിൽ വെച്ച് ജീവിതത്തിൽ കൂടുതൽ സൂക്ഷ്മതയുള്ളവനാരോ അവനത്രെ അല്ലാഹുവിങ്കൽ ഏറ്റവും മാന്യൻ. അറബിക്ക് അനറബിയേക്കാളോ, അനറബിക്ക് അറബിയേക്കാളോ യാതൊരു ശ്രേഷ്ഠതയുമില്ല. ശ്രേഷ്ഠതക്കടിസ്ഥാനം ജീവിതത്തിലുള്ള സൂക്ഷ്മതയത്രേ. നിങ്ങൾ ഖുർആൻ അടിസ്ഥാനമാക്കിക്കൊണ്ട് ജീവിക്കുന്ന കാലമത്രയും നിങ്ങൾ വഴിപിഴക്കുകയില്ല. അല്ലാഹുവിന്റെ ഗ്രന്ഥമത്രെ അത്. ജനങ്ങളെ! സത്യവിശ്വാസികൾ പരസ്പരം സഹോദരങ്ങളാണ്. തന്റെ സഹോദരന്റെ സംതൃപ്തിയോടുകൂടിയല്ലാതെ അവന്റെ ധനം കരസ്ഥമാക്കുവാൻ ഒരാൾക്കും പാടില്ല. അജ്ഞാനകാലത്തെ പലിശ ഇടപാടുകളെല്ലാം ഞാനിതാ ദുർബ്ബലപ്പെടുത്തിയിരിക്കുന്നു. ആ ഇനത്തിൽ ഒന്നാമതായി ഞാൻ ദുർബ്ബലപ്പെടുത്തുന്നത് എന്റെ പിതൃവ്യൻ അബ്ബാസിന് കിട്ടാനുള്ള പലിശയാണ്. മനുഷ്യരേ! നിങ്ങളോട് നിങ്ങളുടെ പത്നിമാർക്കുള്ള പോലെ തന്നെ, നിങ്ങൾക്ക് അവരോടും ചില ബാദ്ധ്യതകൾ ഉണ്ട്. നിങ്ങൾ സ്ത്രീകളോട് നല്ല നിലക്ക് പെരുമാറിക്കൊള്ളുക. അല്ലാഹു നിങ്ങളോട് സൂക്ഷിക്കാനേൽപ്പിച്ച ആസ്തിയാണ്‌ (അമാനത്ത്)   നിങ്ങളുടെ പത്നിമാർ. നിങ്ങളുടെ ഭൃത്യരെ ശ്രദ്ധിക്കുക. നിങ്ങൾ ഭക്ഷിക്കുന്നത് തന്നെ അവർക്കും ഭക്ഷിക്കാൻ കൊടുക്കുക. മനുഷ്യരേ, എനിക്ക് ശേഷം ഒരു നബിയും വരാനില്ല. അതുകൊണ്ട് ശ്രദ്ധയോടെ കേൾക്കുക. നിങ്ങളുടെ നാഥന്റെ പരിശുദ്ധഹറമിൽ വന്ന് ഹജ്ജ് ചെയ്യുക. നിങ്ങളുടെ മേലാധികാരികളെ അനുസരിക്കുക. അപ്പോൾ നിങ്ങളുടെ നാഥന്റെ സ്വർഗ്ഗത്തിൽ പ്രവേശിക്കാം. ' പ്രസംഗത്തിന്റെ അവസാനത്തിൽ ആ ജനസമൂഹത്തെ അഭിമുഖീകരിച്ചുകൊണ്ട് അവിടുന്ന് ചോദിച്ചു. 'നിങ്ങളോട് ദൈവസന്നിധിയിൽ വെച്ച് എന്നെക്കുറിച്ച് ചോദിക്കപ്പെടും. അപ്പോൾ എന്താണ് നിങ്ങൾ പറയുക?.'ജനസമൂഹം ഒരേ സ്വരത്തിൽ മറുപടി നൽകി. 'അങ്ങുന്ന് അല്ലാഹുവിന്റെ സന്ദേശം ഞങ്ങളെ അറിയിക്കുകയും അങ്ങയുടെ എല്ലാ ബാദ്ധ്യതകളും നിറവേറ്റുകയും ചെയ്തിട്ടുണ്ട് എന്ന് ഞങ്ങൾ മറുപടി നൽകും.' അന്നേരം ആകാശത്തേക്ക് കണ്ണും കൈയ്യും ഉയർത്തികൊണ്ട് അവിടുന്ന് പ്രാർത്ഥിച്ചു. 'അല്ലാഹുവേ നീ സാക്ഷ്യം വഹിക്കേണമേ! അല്ലാഹുവേ നീ സാക്ഷ്യം വഹിക്കേണമേ! ”
ഇങ്ങനെ മൂന്നുപ്രാവശ്യം ആവർത്തിച്ച് പ്രാർത്ഥിച്ചുകൊണ്ട് പ്രസംഗം അവസാനിപ്പിച്ചു.
അറനാടന്മാർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആദിമ ഗോത്ര വർഗത്തിലെ ഒരു വിഭാഗമാണ് അരനാടന്മാർ .
മലപ്പുറം ജില്ലയിലെ എടക്കര , മുത്തേടം, വഴിക്കടവ് എന്നീ പഞ്ചായത്തുകളിലാണ് ഇവർ ഇനി അവശേഷിക്കുന്നത്‌.
രണ്ട്പതിറ്റാണ്ട് മുൻപ് ആരോഗ്യവകുപ്പധികൃത നടത്തിയ വന്ധ്യംകരണ ശസ്ത്രക്രിയക്ക് ഈ ഗോത്രത്തിലെ ഒട്ടനവധി പുരുഷന്മാർ വിധേയരായി.
അതാണ് ഈ ഗോത്രത്തെ ഇല്ലാതാക്കാൻ ഇടവരുത്തിയത്‌.
2015-ലെ അനുമാനങ്ങളനുസരിച്ച് ഈ ഗോത്രത്തിൽ 190 അംഗങ്ങളേ ജീവിച്ചിരിപ്പുള്ളൂ.
ആദിമ ഏറനാടൻ നിവാസികളായ നീഗ്രിറ്റോയിഡ് വർഗ്ഗത്തിലെ ഒരു പരിണത ഗോത്രമായാണ് ഇവരെ കണക്കാക്കപ്പെടുന്നത്.
അറഫാ സംഗമം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹജ്ജിൻറെ ഭാഗമായുള്ള കർമ്മങ്ങളിൽ സുപ്രധാന അനുഷ്ഠാനമാണ് അറഫാ സംഗമം .
മിനായിൽ നിന്നും പതിനാറു കിലോമീറ്റർ അകലെയായാണ് അറഫ പ്രതലം സ്ഥിതി ചെയ്യുന്നത്.
ലോകത്ത് ഏറ്റവും കൂടുതൽ ജനം ഓരോ വർഷവും സംഗമിക്കുന്ന ഇടം അറഫയാണ്.
അറഫാ സംഗമത്തിനു മുൻപ് ഹാജിമാർ മിന എന്ന സ്ഥലത്ത് ഒത്തുചേരും.
അറഫയിൽ എത്തിയശേഷം ദുൽഹജ്ജ് ഒൻപതിന് സന്ധ്യ മയങ്ങുംവരെ ഹാജിമാർ അറഫയിൽ തങ്ങും.
അറഫയിലെ ചടങ്ങുകൾ
മുഴുവൻ ഹജ്ജ് തീർഥാടകരും മക്കയുടെ തെക്കുകിഴക്കായി ഉദ്ദേശം 22 കി.
അകലെ സ്ഥിതിചെയ്യുന്ന അറഫ എന്ന സ്ഥലത്ത് സമ്മേളിക്കുന്നതാണ് അറഫാ സംഗമം.
മിനായിലെ തമ്പുകളിൽ നിന്ന് നന്നേ പുലർച്ചെ മുതൽ തീർത്ഥാടകർ പതിനെട്ട് കിലോമീറ്റർ അകലെയുള്ള അറഫാ സമതലത്തിലേക്ക് പോകും.
എല്ലാം ഏറ്റുപറഞ്ഞ് പാപമോചനം തേടുന്ന പ്രാർഥനയാണ് അറഫയിൽ തീർഥാടകർ നടത്തുന്നത്.
ഉപ്പട്ടി ഇംഗ്ലീഷ് വിലാസം https://ml.wikipedia.org/wiki/Avicennia_officinalis
അവിസീനിയ ജനുസ്സില്പ്പെട്ട ഒരു കണ്ടൽ സസ്യമാണ് ഉപ്പട്ടി .
പ്രസിദ്ധ പേർഷ്യൻ ഭിഷ്വഗരൻ ആവിസെന്നയോടുള്ള ബഹുമാനാർത്ഥമാണ് ഈ സസ്യകുടുംബത്തിനു ആ പേർ ലഭിച്ചത്.
ഇതേ സസ്യകുടുംബത്തിൽ പെട്ട അവിസീനിയ മറിന(ചെറു ഉപ്പട്ടി) എന്ന ഒരു കണ്ടലിനവും കേരളത്തിൽ കണ്ടുവരുന്നു.
കേരളത്തിലുടനീളം കണ്ടുവരുന്ന ഒരു കണ്ടൽ സസ്യമാണ് ഉപ്പട്ടി .
ഒറയി,ഉപ്പൂത്ത,ഉപ്പൂറ്റി എന്നി പേരുകളിലും അറിയപ്പെടുന്നു.
വെളുത്ത മാൻഗ്രൂവ് എന്നും അറിയപ്പെടുന്നു.
കടുത്ത ലവണസാന്ദ്രതയുള്ള പ്രദേശങ്ങളിലും ,ഉപ്പിന്റെ സാന്ദ്രത കുറവുള്ള പ്രദേശങ്ങളിലും ഒരു പോലെ വളരും.
വൃക്ഷത്തീനു ചുറ്റും പായ വിരിച്ച പോലെ മണ്ണിനു മുകളിലേക്ക് ഉയർന്നു നിൽക്കുന്ന  പതിനായിരക്കണക്കിനു ശ്വസനവേരുകൾ ഇവയുടെ പ്രത്യേകതയാണ്.
ഇത് ജലജീവികൾക്ക് പ്രാണവായുവിന്റെ ലഭ്യത ഉറപ്പുവരുത്തുന്നു.
ഇവിടം പലതരം ലോബ്സ്റ്ററുകൾക്കും , ചെമ്മീനിനും,ഞണ്ടിനുമൊക്കെ ആവാസകേന്ദ്രമാണ്.
15-20 മീറ്റർ പൊക്കം വയ്ക്കും.
ഇലകൾക്ക് ഓവൻ ആകൃതിയാണ് (6-10 X 3-6 ) .
പൂക്കൾക്ക് മഞ്ഞനിറം.
ക്യാപ്സൂൾ വിഭാഗത്തിൽപ്പെട്ട വിത്തുകൾ (5-6 മി.മീ) മാതൃമരത്തിൽ വച്ച്തന്നെ മുളയ്ക്കാൻ കഴിവുള്ളവയാണ്.
പൂക്കളും വിത്തുവിതരണവും ജൂൺ-ആഗസ്ത് മാസങ്ങളിലാണ്.
പൂക്കളിൽ ധാരാളം തേൻ ഉണ്ടാവും.
തേൻ നുകരാൻ വിവിധയിനം തേനീച്ചകളും പലതരം വണ്ടുകളും എത്താറുണ്ട്.
ഉപ്പട്ടി പൂക്കുമ്പോഴാണ് പല രാജ്യങ്ങളുടേയും തേനറകൾ നിറയുക.
തടി ഈടുള്ളതാണ്.
വീട്,ബോട്ട് എന്നിവയുടെ  നിർമ്മാണത്തിനും വിറകായും ഉപയോഗിക്കാറുണ്ട്.
തൊലിയിൽ നിന്നും ഒരു തരം ചായം ഉണ്ടാക്കാം.
ഉപ്പട്ടിയുടെയും ചെറുഉപ്പട്ടി യുടെയും ഇലകൾ ഉപ്പട്ടിയുടെ പൂവ് ഉപ്പട്ടിയുടെ കായ ഇലയിൽകൂടി പുറന്തള്ളുന്ന ഉപ്പ് പരലുകൾ ശ്വസന വേരുകൾ അവലംബം ഇതും കാണുക ചെറിയ ഉപ്പട്ടി പുറത്തേക്കുള്ള കണ്ണികൾ വിക്കിസ്പീഷിസിൽ Avicennia officinalis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Avicennia officinalis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉപ്പള ഇംഗ്ലീഷ് വിലാസം https://ml.wikipedia.org/wiki/Uppala
കേരളത്തിൽ കാസർഗോഡ് ജില്ലയിൽ കാസർഗോഡ് പട്ടണത്തിനും മംഗലാപുരത്തിനും ഇടയിൽ സ്ഥിതിചെയ്യുന്ന പട്ടണമാണ് ഉപ്പള .
കാസർഗോഡ് നഗരത്തിന്റെ അടുത്തുകിടക്കുന്ന നഗരമാണിത്.
കാസർഗോഡ് നഗരത്തിന് 22 കിലോമീറ്റർ വടക്കും മാംഗ്ലൂർ നഗരത്തിന് 24 കിലോമീറ്റർ തെക്കുമായാണ് ഈ നഗരം സ്ഥിതിചെയ്യുന്നത്.
സംസ്ഥാന തലസ്ഥാനമായ തിരുവനന്തപുരത്തിന് 586 കിലോമീറ്റർ വടക്കായാണ് ഉപ്പള സ്ഥിതിചെയ്യുന്നത്.
നാഷണൽ ഹൈവേ 66 ഈ നഗരത്തിലൂടെ കടന്നുപോകുന്നു.
ഉപ്പളയുടെ പഴയപേരാണ് കുർച്ചിപ്പല്ല.
ജനസംഖ്യാകണക്കെടുപ്പ് അനുസരിച്ച് ഈ നഗരത്തിന്റെ ജനസംഖ്യ 11,542 ആണ്.
അറബിക്കടലിനോടടുത്താണ് ഉപ്പള സ്ഥിതിചെയ്യുന്നത്.
ഇതിന്റെ സമുദ്രനിരപ്പിൽ നിന്നുള്ള ഉയരം 9മീറ്ററാണ്.
നാഷണൽ ഹൈവേയോട് ചേർന്നുള്ള സ്ഥലങ്ങളിൽ ജനസാന്ദ്രത വളരെ കൂടുതലാണ്.
Olayam Masjidh, Shiriya
ജില്ലയിലെ ഒരു പ്രധാന വ്യവസായ കേന്ദ്രമാണ് ഉപ്പള.
ആഭരണശാലകൾക്കും ഫാസ്റ്റ്ഫുഡ് കടകൾക്കും ഉപ്പള പേരുകേട്ടതാണ്.
നഗരത്തിൽ അനേകം അംബരചുംബികളായ ഫ്ലാറ്റ് സമുച്ചയങ്ങളുണ്ട്.
ജില്ലയിലെ പ്രധാന കച്ചവടകേന്ദ്രങ്ങളിലൊന്നായി ഉപ്പള വികസിച്ചുകൊണ്ടിരിക്കുന്നു.
ഉപ്പളയിലെ പ്രധാന ഭാഷ മലയാളമാണെങ്കിലും തുളുവും ഹിന്ദിയും ഉർദുവും കന്നഡയും ഇവിടെ വിരളമല്ല.
ഈ പ്രദേശങ്ങളിലെ ഉർദു കേന്ദ്രമായി ഉപ്പള തെരഞ്ഞെടുക്കപ്പെട്ടിട്ടുണ്ട്.
അവലംബം Uppala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉപ്പാൽ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ഉപ്പാൽ .
ഉപ്പാൽ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ഉപ്പാൽ ൽ 290 വീടുകൾ ഉണ്ട്.
ആകെ ജനസംഖ്യ 1490 ആണ്.
ഇതിൽ 819 പുരുഷന്മാരും 671 സ്ത്രീകളും ഉൾപ്പെടുന്നു.
ഉപ്പാൽ ലെ സാക്ഷരതാ നിരക്ക് 74.63 ശതമാനമാണ്.
ഉപ്പാൽ ലെ 6 വയസ്സിനു താഴെയുള്ള കുട്ടികളുടെ എണ്ണം 143 ആണ്.
ഇത് ഉപ്പാൽ ലെ ആകെ ജനസംഖ്യയുടെ 9.6 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 504 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 462 പുരുഷന്മാരും 42 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 95.63 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 41.07 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ഉപ്പാൽ ലെ 542  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 290 - - ജനസംഖ്യ 1490 819 671 കുട്ടികൾ (0-6) 143 87 56 പട്ടികജാതി 542 292 250 പട്ടിക വർഗ്ഗം 0 0 0 സാക്ഷരത 74.63 % 57.37 % 42.63 % ആകെ ജോലിക്കാർ 504 462 42 ജീവിതവരുമാനമുള്ള ജോലിക്കാർ 482 452 30 താത്കാലിക തൊഴിലെടുക്കുന്നവർ 207 184 23 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ഉപ്പളയാർ
കർണ്ണാടകത്തിലെ വീരകമ്പ മലകളിൽനിന്നു ഉത്ഭവിയ്ക്കുന്ന നദിയാണ് ഉപ്പളയാർ.
കാസർകോഡ് ജില്ലയുടെ തെക്കുപടിഞ്ഞാറു ഭാഗത്തേയ്ക്കാണ് ഈ നദി ഒഴുകുന്നത്.
മഞ്ചേശ്വരത്തിനടുത്തു വച്ച് ഈ നദി അറബിക്കടലിൽ ചേരുന്നു.
കാലെ നദിയെന്നും ഇതിനെ വിളിയ്ക്കാറുണ്ട്.
ഉദ്ദേശം 50 കി.
മീറ്റർ നീളത്തിലൊഴുകുന്ന നദിയാണിത്.
ഉപ്പാറ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Uppar
കണ്ണാടിപ്പുഴയുടെ ഒരു പോഷകനദിയാണ് ഉപ്പാറ് .
കേരളത്തിലെ രണ്ടാമത്തെ നീളം കൂടിയ നദിയായ ഭാരതപ്പുഴയുടെ ഒരു പ്രധാന പോഷകനദിയാണ് കണ്ണാടിപ്പുഴ.
ഇവയും കാണുക ഭാരതപ്പുഴ - പ്രധാന നദി കണ്ണാടിപ്പുഴ - ഭാരതപ്പുഴയുടെ ഒരു പ്രധാന പോഷകനദി.
കണ്ണാടിപ്പുഴയുടെ പോഷകനദികൾ പാലാറ് അലിയാറ് ഉപ്പാറ്
ഉപ്പിലിട്ടത് ഇംഗ്ലീഷ് വിലാസം https://ml.wikipedia.org/wiki/Pickling ഉപ്പിലിട്ട പഴങ്ങളും പച്ചക്കറികളും ഗ്ലാസ് ഭരണിയിൽ സൂക്ഷിച്ചിരിക്കുന്നു.
ഭക്ഷണ പദാർത്ഥങ്ങൾ കൂടുതൽ കാലം നിലനിർത്താനുള്ള ഒരു രീതിക്കാണ് ഉപ്പിലിട്ടത് എന്ന് പറയുന്നത്.
ഏകദേശം 2400 ബി.സിയിൽ പുരാതന മെസൊപ്പൊട്ടേമിയയിലാണ് ഉപ്പിലിട്ടത് ആദ്യമായി ഉത്ഭവിച്ചത്.
ഉപ്പിലിട്ടതിൽ സാദാരണയായി വിനാഗിരി, ഉപ്പ് എന്നവ ചേർക്കുന്നു.
ഇവ വായു കടക്കാത്ത പാത്രത്തിൽ ഇടുന്നു.
ഉപ്പിലിട്ടത്തിന്റെ  pH, 4.6 അല്ലെങ്കിൽ അതിൽ താഴെയായതിനാൽ  മോശം ബാക്ടീരിയകൾ നശിക്കുന്നു.
സാധാരണ ഉപ്പിലിട്ട ഭക്ഷണങ്ങളിൽ ഇറച്ചി, മീൻ, പഴങ്ങൾ, പച്ചക്കറികൾ എന്നിവ ഉൾപ്പെടുന്നു.
ഭക്ഷണങ്ങൾ സംരക്ഷിക്കുന്നതിനാണ് ഈ പ്രക്രിയ കണ്ടുപിടിച്ചതെങ്കിലും  പ്രത്യേക രുചി അനുഭവപ്പെടുന്നതിനാൽ  ആളുകൾ ഇവയെ ആസ്വദിച്ച് കഴിക്കുന്നു.
ബാക്ടീരിയ ഉത്പാദിപ്പിക്കുന്ന ബി വിറ്റാമിനുകൾ ഉപ്പിലിട്ടത്തിന്റെ പോഷകമൂല്യം മെച്ചപ്പെടുത്തുന്നു.
ഇതും കാണുക അച്ചാർ പുറത്തേക്കുള്ള കണ്ണികൾ പുളിപ്പിച്ച പഴങ്ങളും പച്ചക്കറികളും: ഒരു ആഗോള വീക്ഷണം — ഐക്യരാഷ്ട്രസഭയുടെ ഫുഡ് ആൻഡ് അഗ്രികൾച്ചർ ഓർഗനൈസേഷൻ നാഷണൽ സെന്റർ ഫോർ ഹോം ഫുഡ് പ്രിസർവേഷൻ .
ഉപ്പിലിട്ടത് H2g2- ൽ അച്ചാറുകൾ
ഉപ്പള പുഴ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ഡിസംബർ മുതൽ തുടരുന്നു.
കാസർഗോഡ് ജില്ലയിലെ ഒൻപത് നദികളിൽ ഒന്നാണ് ഉപ്പള പുഴ.
വീരക്കമ്പാകുന്നുകളിൽ നിന്നും ഉത്ഭവിച്ച് പടിഞ്ഞാറോട്ട് 50 കി.
ഒഴുകി അറബിക്കടലിൽ പതിക്കുന്നു.
ഉപ്പള പുഴയുടെ ഒരു പ്രധാന കൈച്ചാലാണ് പത്വാടി പുഴ.
ഇതും കാണുക കേരളത്തിലെ നദികളുടെ പട്ടിക അവലംബം ↑ http://www.asiavisionnews.com/local-details.php?id=920%5Bപ്രവർത്തിക്കാത്ത+കണ്ണി%5D ↑
ഇമാക്സ്‌ ഇംഗ്ലീഷ് വിലാസം https://ml.wikipedia.org/wiki/Emacs
ഗ്നു പദ്ധതിയുടെ ഭാഗമായി റിച്ചാർഡ്‌ സ്റ്റാൾമാൻ വികസിപ്പിച്ചെടുത്ത ടെക്സ്റ്റ് എഡിറ്ററാണ് ഇമാക്സ്‌ .
എഡിറ്റർ മാക്രോസ് എന്നാണ് ഇതിന്റെ പൂർണ്ണരൂപം.
1976-ലാണ് ഇമാക്സിന്റെ ആദ്യ വെർഷൻ പുറത്തിറങ്ങിയത്.
ഗ്നൂ ഇമാക്സ്, സജീവമായി തുടരുന്നു; ഏറ്റവും പുതിയ പതിപ്പ് 28.2 ആണ്, 2022 സെപ്റ്റംബറിൽ പുറത്തിറങ്ങിയത്.
ഗ്നു/ലിനക്സ് , മാക് ഒ.എസ്. എക്സ് എന്നിവ ഉൾപ്പെടെയുള്ള എല്ലാ യുണിക്സ് സിസ്റ്റങ്ങളിലും, മൈക്രോസോഫ്റ്റ് വിൻഡോസിലും പ്രവർത്തിക്കുന്ന ഇമാക്സ് ഗ്നൂ സാർവ്വജനിക അനുവാദപത്രത്തിന് കീഴിലാണ് വിതരണം ചെയ്യുന്നത്.
ഗ്നു ഇമാക്സും എക്സ് ഇമാക്സുമാണ് ഇന്ന് ഉപയോഗത്തിലിരിക്കുന്ന പ്രധാന ഇമാക്സ് പതിപ്പുകൾ.
ഗ്നു പദ്ധതിയുടെ കീഴിൽ വികസിപ്പിക്കുന്ന ഇമാക്സാണ് ഗ്നു ഇമാക്സ് .
"വിപുലീകരിക്കാവുന്ന, ഇഷ്ടാനുസൃതമാക്കാവുന്ന, സെൽഫ് ഡോക്യുമെന്റേഷൻ, നടത്താവുന്ന തത്സമയ ഡിസ്പ്ലേ എഡിറ്റർ" ആണ് ഇമാക്സ്.
ഇമാക്സിൽ 10,000-ലധികം അന്തർനിർമ്മിത കമാൻഡുകൾ ഉണ്ട്, അതിന്റെ ഉപയോക്തൃ ഇന്റർഫേസ് ഈ കമാൻഡുകളെ മാക്രോകളാക്കി വർക്ക് ഓട്ടോമേറ്റ് ചെയ്യാൻ ഉപയോക്താവിനെ അനുവദിക്കുന്നു.
ഇമാക്സിന്റെ നടപ്പാക്കലുകൾക്കായി ലിപ്സ് പ്രോഗ്രാമിംഗ് ഭാഷയുടെ ഒരു ഭാഷാഭേദം അവതരിപ്പിക്കുന്നു, ഈ എഡിറ്ററിനായി പുതിയ കമാൻഡുകളും ആപ്ലിക്കേഷനുകളും എഴുതാൻ ഉപയോക്താക്കളെയും ഡവലപ്പർമാരെയും അനുവദിക്കുന്നു.
ഫയലുകൾ, റിമോട്ട് ആക്സസ്, ഇ-മെയിൽ, ഔട്ട് ലൈനുകൾ, മൾട്ടിമീഡിയ, ജിറ്റ് ഇന്റഗ്രേഷൻ, ആർഎസ്എസ് ഫീഡുകൾ എന്നിവയുടെ എക്സ്റ്റൻക്ഷനുകൾ കൈകാര്യം ചെയ്യുന്നതിനും, കൂടാതെ എലിസ(ELIZA), പോങ്(Pong), കോൺവെയ്സ് ലൈഫ്(Conway's Life), സ്നേക്ക്(Snake),ഡണറ്റ്, ടെട്രിസ് എന്നിവയുടെ ഇംമ്പ്ലിമെന്റേഷൻ ഇമാക്സിൽ ചേർത്തിട്ടുണ്ട്.
യഥാർത്ഥ ഇമാക്സ് 1976-ൽ ഡേവിഡ് എ. മൂണും ഗൈ എൽ. സ്റ്റീൽ ജൂനിയറും ചേർന്ന് ടെൽകോ(TECO) എഡിറ്ററിന് വേണ്ടി ഒരു കൂട്ടം എഡിറ്റർ മാക്രോസ്(MACroS) എന്ന നിലയിൽ എഴുതിയതാണ്.
ടെൽകോ-മാക്രോ എഡിറ്റേഴസായ ടെൽമാക്(TECMAC), ടിമാക്സ്(TMACS) എന്നിവയുടെ ആശയങ്ങളിൽ നിന്നാണ് പ്രചോദനം ഉൾക്കൊണ്ടത്.
ഇമാക്സിന്റെ ഏറ്റവും പ്രചാരമുള്ളതും ഏറ്റവും പോർട്ട് ചെയ്യപ്പെടുന്നതുമായ പതിപ്പ് ഗ്നു ഇമാക്സ് ആണ്, ഇത് ഗ്നു പ്രൊജക്റ്റിനായി റിച്ചാർഡ് സ്റ്റാൾമാൻ സൃഷ്ടിച്ചതാണ്.
1991-ൽ ഗ്നൂ ഇമാക്സിൽ നിന്ന് ഉൾത്തിരിഞ്ഞ ഒരു വകഭേദമാണ് എക്സ്ഇമാക്സ്(XEmacs).
ഗ്നൂ ഇമാക്സും എക്സ്ഇമാക്സും സമാനമായ ലിപ്സ് ഭാഷാഭേദങ്ങൾ ഉപയോഗിക്കുന്നു, മിക്കവാറും അവ പരസ്പരം പൊരുത്തപ്പെടുന്നു.
എക്സ്ഇമാക്സിന് വേണ്ടി ഇപ്പോൾ വികസനങ്ങളൊന്നും നടക്കുന്നില്ല.
യുണിക്സ് കൾച്ചറിൽ നിന്നുള്ള പരമ്പരാഗത എഡിറ്റഴേസിലെ രണ്ട് പ്രധാന മത്സരാർത്ഥികളിൽ ഒരാളാണ് വിഐ (vi)യ്ക്കൊപ്പം ഇമാക്സ്.
ഇപ്പോഴും വികസിപ്പിച്ചുകൊണ്ടിരിക്കുന്ന ഏറ്റവും പഴക്കമേറിയതും സ്വതന്ത്രവുമായ ഓപ്പൺ സോഴ്സ് പ്രോജക്റ്റുകളിൽ ഒന്നാണ് ഇമാക്സ്.
അവലംബം ↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ പുറമെ നിന്നുള്ള കണ്ണികൾ നു ഇമാക്സ്.
EmacsWiki – പ്രശസ്തമായ ഒരു ഇമാക്സ്  വിക്കി.
ഇമാനുവേൽ ഡി ആഞ്ചലോ ഇംഗ്ലീഷ് വിലാസം https://ml.wikipedia.org/wiki/Emanuele_D%27Angelo
ലോസ് ഏഞ്ചൽസിലും ലണ്ടനിലുമായി പ്രവർത്തിക്കുന്ന ഒരു ഇറ്റാലിയൻ ഫോട്ടോഗ്രാഫറാണ് ഇമാനുവേൽ ഡി ആഞ്ചലോ .
തന്റെ ഫോട്ടോഗ്രാഫിയിൽ പ്രകൃതിദത്ത വെളിച്ചവും ആധുനിക വാസ്തുവിദ്യയും ഉപയോഗിക്കാൻ അദ്ദേഹം ഇഷ്ടപ്പെടുന്നു.
ഡി ആഞ്ചലോ ജനിച്ചതും വളർന്നതും റോമിലാണ്.
2008-ൽ ലൈഫ്‌സ്‌റ്റൈൽ ബ്രാൻഡായ ലിവിൻകൂൾ അദ്ദേഹം സ്ഥാപിച്ചു.
2021-ൽ ഒന്നിലധികം സ്ത്രീകൾ ആഞ്ചലോ ലൈംഗികമായി ചൂഷണം ചെയ്തതായി ആരോപിച്ചു.
അവലബം ↑ ↑ ↑ ↑ ↑
ഇമാഗോ ചീവീടിന്റെ ലാർവ അവസാന പടംപൊഴിച്ചിൽ നടത്തി ചിറകുള്ള ഇമാഗോ ആയി മാറുന്നു.
ജീവശാസ്ത്രത്തിൽ ഒരു പ്രാണി തന്റെ രൂപാന്തരീകരണത്തിന്റെ അവസാന ഘട്ടത്തിൽ എത്തിച്ചേരുന്ന പ്രത്യുൽപ്പാദനശേഷിയുള്ള രൂപത്തെയാണ് ഇമാഗോ എന്നു വിളിക്കുന്നത്.
സമ്പൂർണ്ണ രൂപാന്തരീകരണത്തിനു വിധേയമാകുന്ന ശലഭങ്ങൾ പോലെയുള്ള പ്രാണികൾ ലാർവയിൽനിന്നും പ്യൂപ്പ എന്ന സമാധിയായ അവസ്ഥക്കുശേഷമാണ് ഇമാഗോ എന്ന പ്രത്യുൽപ്പാദനശേഷിയുള്ള രൂപം കൈവരിക്കുന്നത്.
എന്നാൽ തുമ്പികൾ പോലെയുള്ള അപൂർണ്ണരൂപാന്തരീകരണത്തിനു വിധേയമാകുന്ന പ്രാണികൾ തങ്ങളുടെ പൂർണ്ണ വളർച്ചയെത്തിയ ലാർവയിൽനിന്നും നേരിട്ട് ഇമാഗോ എന്ന പ്രത്യുൽപ്പാദനശേഷിയുള്ള രൂപം കൈവരിക്കുന്നു.
ഇമാഗോക്ക് മാത്രമേ പ്രത്യുൽപ്പാദനശേഷിയുള്ളൂ എന്നതിനാൽ അവയെ പ്രായപൂർത്തിയായവൻ (adult) എന്നും വിളിക്കാറുണ്ട്.
ഈ പദത്തിന്റെ ലാറ്റിൻ ബഹുവചനം "ഇമാജിൻസ്‌" എന്നാണ്.
"ഇമാഗോസ്" എന്നും പറയാറുണ്ട്.
പ്രാണിപഠനശാസ്ത്രജ്ഞൻമാർ കൂടുതലും ഇമാഗോസ് എന്ന പദമാണ് കൂടുതലും ഉപയോഗിക്കാറുള്ളത്.
Imago എന്ന ലാറ്റിൻ വാക്കിന്  ഇംഗ്ലീഷിൽ "image" എന്നും മലയാളത്തിൽ "പ്രതിരൂപം" എന്നുമാണർത്ഥം.
ഇമാദുദ്ദീൻ സൻകി
മൊസൂൾ, അലപ്പോ, ഹമാ, ഏദസ്സ എന്നിവിടങ്ങളിൽ ഭരണം നടത്തിയ തുർക്കി വംശജനായിരുന്നു ഇമാദുദ്ദീൻ സൻകി ( അറബി : عماد الدین زنكي ‬ ; 1085-14 September 1146).
സൻകി ഭരണവംശം ഇദ്ദേഹത്തിൽ നിന്നാണ് ആരംഭിക്കുന്നത്.
മാലിക് ഷാ ഒന്നാമന്റെ ഭരണകാലത്ത് അലപ്പോയുടെ ഗവർണ്ണറായിരുന്ന അക്സുങ്കൂർ അൽ ഹാജിബിന്റെ പുത്രനായി ജനിച്ച ഇമാദുദ്ദീൻ ഇറാഖിലെ മൊസൂളിൽ ആയിരുന്നു വളർന്നുവന്നത്.
അവിടെ ഗവർണ്ണറായിരുന്ന കെർബോഗയുടെ മരണത്തോടെ 1127-ൽ ഇമാദുദ്ദീൻ മൊസൂളിലെ അധികാരിയായി മാറി.
ദമാസ്കസ് ഭരിച്ചിരുന്ന തഗത്കിൻ 1128-ൽ  മരണപ്പെട്ടതോടെ സിറിയയിൽ കുരിശുയുദ്ധസൈനികരുടെ കയ്യേറ്റം കൂടിവന്നിരുന്നു .
ഇതിനിടെ 1128-ൽ തന്നെയാണ് അലപ്പോയിൽ കൂടി ഇമാദുദ്ദീൻ ഉത്തരവാദിത്തമേൽക്കുന്നത്.
മൊസൂളിലും അലപ്പോയിലും ഗവർണ്ണറായിരിക്കെ ബാഗ്ദാദിലെ സെൽജൂക് രാജാവായിരുന്ന മഹ്‌മൂദ് രണ്ടാമന്റെ വിശ്വസ്തനായി ഇമാദുദ്ദീൻ പ്രവർത്തിച്ചുവന്നു.
മേഖലയിലെ കുരിശുയുദ്ധ മേധാവിത്തം അവസാനിപ്പിക്കാനായി നിരവധി നീക്കങ്ങൾ ഇമാദുദ്ദീൻ നടത്തുകയുണ്ടായി.
1146 സെപ്റ്റംബറിൽ സ്വന്തം ഭൃത്യന്റെ കയ്യാൽ ഇമാദുദ്ദീൻ കൊല്ലപ്പെടുകയായിരുന്നു .
തുടർന്ന് മക്കളായ സൈഫുദ്ദീൻ, നൂറുദ്ദീൻ എന്നിവർ യഥാക്രമം മൊസൂൾ, അലപ്പോ എന്നിവിടങ്ങളിൽ അധികാരമേറ്റു.
Amin Maalouf , The Crusades Through Arab Eyes , 1985 Steven Runciman , A History of the Crusades, vol.
Cambridge University Press , 1952.
The Damascus Chronicle of the Crusades, Extracted and Translated from the Chronicle of Ibn al-Qalanisi .
H.A.R. Gibb, 1932 (reprint, Dover Publications, 2002).
William of Tyre , A History of Deeds Done Beyond the Sea , trans.
Columbia University Press , 1943.
An Arab-Syrian Gentleman and Warrior in the Period of the Crusades; Memoirs of Usamah ibn-Munqidh ( Kitab al i'tibar ), trans.
Philip K. Hitti .
New York, 1929.
The Second Crusade Scope and Consequences Edited by Jonathan Phillips Martin Hoch, 2001.
The Chronicle of Michael the Syrian - (Khtobo D-Makethbonuth Zabne) (finished 1193-1195) Taef El-Azhari, Zengi and the Muslim Response to the Crusades , Routledge, Abington, UK, 2006.
ഇമാബാരി കാസിൽ ഇംഗ്ലീഷ് വിലാസം https://ml.wikipedia.org/wiki/Imabari_Castle
ജപ്പാനിലെ എഹിമിലെ ഇമാബാരിയിലുള്ള ഒരു ജാപ്പനീസ് കോട്ടയാണ് ഇമാബാരി കാസിൽ (今治城, Imabari-jō) .
കഗാവ പ്രിഫെക്‌ചറിലെ തകമത്‌സു കാസിൽ, ഒയിറ്റ പ്രിഫെക്‌ചറിലെ നകാറ്റ്‌സു കാസിൽ എന്നിവയ്‌ക്കൊപ്പം ജപ്പാനിലെ മൂന്ന് മിസുജിറോ അല്ലെങ്കിൽ "കാസിൽസ് ഓൺ ദി സീ" എന്ന പേരിൽ ഈ കോട്ട അറിയപ്പെടുന്നു.
ഈ കോട്ട പണികഴിപ്പിച്ചത് പ്രാദേശിക ഡെയ്മിയോ ആയ ടോഡോ തകതോറയാണ്.
സ്വന്തം കോട്ട പണിയുന്നതിനായി 1602 മുതൽ 1604 വരെ കോട്ടകൾ നിർമ്മിക്കുന്നതിനുള്ള മികച്ച അറിവും സാങ്കേതികതകളും അദ്ദേഹം ശേഖരിച്ചു.
കരാക്കോ പർവതത്തിന്റെ മുകളിൽ സ്ഥിതി ചെയ്യുന്ന കൊകുഫു കാസിൽ ആയിരുന്നു ഈ പ്രദേശം ഭരിക്കാനുള്ള ആദ്യത്തെ പ്രധാന കോട്ട.
എന്നിരുന്നാലും, പ്രദേശത്തിന്റെ ഭരണത്തിന് ഏറ്റവും മികച്ച സ്ഥലമല്ല കൊകുഫു കാസിൽ എന്ന് തകതോറ കരുതി.
അതിനാൽ അദ്ദേഹം പഴയ കോട്ട നിർത്തലാക്കി പുതിയത് ഇമാബാരി കാസിൽ ഉണ്ടാക്കി.